হামসফর এক্সপ্রেস
হামসফর এক্সপ্রেস হল একটি সম্পূর্ণ অধিহার (প্রিমিয়াম) পরিষেবা যেখানে এসি-৩ টায়ার এবং স্লিপার ক্লাসের ব্যবস্থা ও ভারতীয় রেল দ্বারা পরিকল্পিত এবং পরিচালিত সমস্ত আধুনিক সুবিধা রয়েছে। "হামসফর" একটি উর্দু শব্দ, যার অর্থ "জীবনসঙ্গী" বা "প্রাণের বন্ধু"। ২০১৬ সালের ১৬ই ডিসেম্বর উত্তরপ্রদেশের গোরক্ষপুর থেকে দিল্লির আনন্দ বিহার টার্মিনাল রেলওয়ে স্টেশন পর্যন্ত প্রথম এই রেল পরিষেবা উদ্বোধন করা হয়। পরিষেবা চালুর সময় হামসফর এক্সপ্রেসের ভাড়া ছিল সাধারণ এসি-৩ টিয়ার এবং স্লিপার ক্লাসের ভাড়ার তুলনায় প্রায় ১৫-২০% বেশি।